ዳያስፖራዎች የኢትዮጵያ ገጽታ የሚገነቡና የሚያስተዋውቁ አምባሳደሮቻችን ናቸው-የውጭ ጉዳይ ሚኒስቴር
– ዳያስፖራዎች በዓለም ላይ የኢትዮጵያን ገጽታ የሚገነቡና የሚያስተዋወቁ አምባሳደሮቻችን ናቸው ሲሉ የውጭ ጉዳይ ሚኒስትር ዶክተር ቴዎድሮስ አድሓኖም ገለጹ ።በዳያስፖራው ቀን በዓል ማጠቃለያ ላይ ትናንት ዶክተር ቴዎድሮስ አድሓኖም እንደገለጹት በአምስት ቀን ውይይታቸው ከትውልድ ሀገራቸው ጋር እርስ በርስ ያላቸው ትስስር ከማጠናከርም ባሻገር በበካርታ ጉዳዮች ላይ የጋራ መግባባት ለመድረስ ተችሏል ።የውጭ ጉዳይ ሚኒስትሩ ዳያስፖራው በሀገር ጉዳይ ላይ ቀስቃሽ ሳይፈልግ ከመንግስትና ከህዝብ ጎን ለመሰለፍ ቁርጠኛ መሆኑን ለማረጋገጥ ተችሏል ብለዋል ።መንግስት የሀገር ህዳሴ ፣ልማትና መለወጥ ከማንኛውም የግልና የቡድን ፍላጎትና ጥቅም በላይ የሚታይ በመሆኑ የዳያስፖራው ተሳትፎ በሀገራዊ ሃላፊነት ከመወጣት አኳያ  የጋራ አረዳድ መያዛቸውን አመልከተዋል ።የበዓሉ መዘጋጀት የሚቃወሙ ወገኖቻችን ሰላማዊ ተቃውሞ የተከተለ እስከሆነ ድረስ በሀሳብ ልዩነት ውስጥ የሚታይ እንጂ የሀገር ልማትን መጥላት ተደርጎ ሊቆጠር እንድማይገባ መንግስት በጽኑ ይረዳል ብለዋል ።መንግስት የለውጥ ሃሳቦችን ማፍለቅና ማንሸራሸር ሃላፊነት የሚሰማው ዜጋ የሞራል ግዴታ እንደሆነ እንደሚገነዘብም ገልጸዋል ።የልዩነት አጥሮች የማይከለከልበት አንዱ ጉዳይ የሀገርና የወገን ጥቅም መሆኑ ሊሰመርበት ይገባል ብለዋል ።ልዩነታችን ከሀገራዊ ህዳሴ አጀንዳ አይልቁምና ዳያስፖራው በሀገር ጉዳይ ላይ በቁርጠኝነትና በጽናት ሊሰለፍ እንደሚገባው መግባባት ላይ መድረሳቸው የበዓሉ ትልቁ ስኬት መሆኑን አስታውቀዋል።የዳያስፖራው የሀገር ልማት ተሳትፎ የባዕድ ሳይሆን የመላው ህዝባችን ተሳትፎ አንዱ አካል ተደርጎ መታየት ያለበት ዕውነት መሆኑ በውይይቱ ነጥሮ የወጣ መሆኑን ገልጸዋል ።በበዓሉ ዳያስፖራው በሀገሩ ልማት የመሳተፍ መንገድ ሁሉ ምቹ እስኪሆን መጠበቅ የለበትም የሚለው ዓብይ ነጥብ መሆኑን አመልክተዋል ።በሀገር ግንባታ ስራ ላይ እሾሁንና አሜኬላው አብረው መጋፈጥ የሚገባቸው ከመሆኑ ጋር ተያይዞ ዳያስፖራው ከመንግስትና ከህዝብ ጋር መልካም አስተዳደርን ለማስፈን አብሮ መታገል የሚገባ መሆኑን የጋራ ግንዛቤ ተይዟል ብሏል ።ሀገራችንን መለወጥ የሚቻለው ዳያስፖራው በልማት ሂደት የሚገጥሙትን ችግሮች በጽናት ሲታገል መሆኑን ዶክተር ቴዎድሮስ ጠቅሰው፤ በተለይም ብልሹ አሰራሮችን በጋራ እንታገል የሚለው  ጎልቶ የወጣ ሃሳብ መሆኑን  አስምረውበታል ።የኢትዮጵያ ገጽታ በእጅጉ እየተሻሻለ ለኢንቨስተመንት አመቺ፣ ለአከባቢዋ ሰላምና መረጋጋት በማስፈን ረገድ የመሪነት ሚና የትምጫወት በዓለም ተደማጭነቷ የጨመረ ሀገር ስለሆነች ልንከራ ይገባል ብለዋል ። ነገር ግን ይህ የቤት ስራችንን እንደሚያበዛብን መርሳት የለብንም ሲሉ አስገንዝበዋል።ስለሆነም ዳያስፖራዎቹ በቆይታቸው የሀገራቸው የድል ፍሬ በዓይናቸው የመመልከት ዕድል በማግኘታቸው ሀገራቸው በለውጥ ሀዲድ ላይ መሆኗን ለመመስከር ዕድል የሰጠ መሆኑን አንስተዋል።ደያስፖራው ወደሚኖሩበት አገሮች ሲመለሱ የአገራችን ገጽታ ይህንን ዕድል ያላገኙ ወገኖች እና ለዓለም ማህበረሰብ በማስተዋወቅ ረገድ ትልቅ አስተዋጽኦ ያላችሁ አምባሳዶሮቻቸን ናችው ብለዋል ።በሀገር የተሳሳተ መረጃ ተወናበደው ከሀገር ልማት ያፈገፈጉ የዳያስፖራ አባላትም ስለአገራቸው ትክክለኛ ገጽታ ለማስረዳት የሚተጉ አብነቶች  መሆናቸውን እንዳማይጠራጠሩም ጨምረው ገልጸዋል ።ዳያስፖራው ሃብቱን በኢንቨስትመንት ላይ በማዋል ራሱንና ወገኑን በመጥቀም ሀገሩን እንዲያሳድግ ዶክተር ቴዎድሮሰ መሳሰባቸውን ዋልታ ኢንፎርሜሽን ማዕከል ዘግቧል ።